b'\n_START_ARTICLE_\nAleko Konstantinov\n_START_PARAGRAPH_\nAleko Konstantinov (bugarski: \xd0\x90\xd0\xbb\xd0\xb5\xd0\xba\xd0\xbe \xd0\x9a\xd0\xbe\xd0\xbd\xd1\x81\xd1\x82\xd0\xb0\xd0\xbd\xd1\x82\xd0\xb8\xd0\xbd\xd0\xbe\xd0\xb2) (Svi\xc5\xa1tov, 13. sije\xc4\x8dnja 1863. - kraj Radilova, 23. svibnja 1897.) bio je bugarski knji\xc5\xbeevnik, najpoznatiji kao autor satiri\xc4\x8dkih feljtona o antiheroju Baju Ganjou, jednim od najpopularnijih likova u bugarskoj knji\xc5\xbeevnosti._NEWLINE_Aleko Konstantinov, koji je prije bavljenja knji\xc5\xbeevno\xc5\xa1\xc4\x87u, neko vrijeme radio kao odvjetnik u Sofiji krajem 1880.-ih i po\xc4\x8detkom 1890.-ih putovao je po Europi i SADu, pri \xc4\x8demu je 1893. godine posjetio svjetsku izlo\xc5\xbebu u Chicagu, a \xc5\xa1to je poslu\xc5\xbeilo kao temelj za seriju putopisa._NEWLINE_Karijeru i \xc5\xbeivot okon\xc4\x8dalo mu je nikad razja\xc5\xa1njeno ubojstvo, za koje se obi\xc4\x8dno smatra da je posljedica zabune, odnosno da je po\xc4\x8dinitelj namjeravao likvidirati njegovoga prijatelja, lokalnoga politi\xc4\x8dara, koji mu je bio posudio svoju ko\xc4\x8diju.'